CELEX: 32017D0099
Language: hu
Date: 2017-01-18 00:00:00
Title: A Bizottság (EU) 2017/99 végrehajtási határozata (2017. január 18.) a 93/195/EGK határozatnak a lóverseny, lovassportrendezvények vagy kulturális események céljára szánt törzskönyvezett lovak Mexikóba és az Amerikai Egyesült Államokba történő ideiglenes kivitele utáni újrabehozatalára vonatkozó állat-egészségügyi feltételek és szükséges állatorvosi bizonyítványok tekintetében, valamint a 2004/211/EK határozat I. mellékletének az élő lófélék, továbbá a lófélék spermájának, petesejtjeinek és embrióinak az Unióba történő behozatalára feljogosított harmadik országok és azok részei jegyzékében a Kínára és Mexikóra vonatkozó bejegyzések tekintetében történő módosításáról (az értesítés a C(2017) 128. számú dokumentummal történt) (EGT-vonatkozású szöveg. )

20.1.2017   
               
               
                  HU
               
               
                  Az Európai Unió Hivatalos Lapja
               
               
                  L 16/44
               
            A BIZOTTSÁG (EU) 2017/99 VÉGREHAJTÁSI HATÁROZATA
      (2017. január 18.)
      a 93/195/EGK határozatnak a lóverseny, lovassportrendezvények vagy kulturális események céljára szánt törzskönyvezett lovak Mexikóba és az Amerikai Egyesült Államokba történő ideiglenes kivitele utáni újrabehozatalára vonatkozó állat-egészségügyi feltételek és szükséges állatorvosi bizonyítványok tekintetében, valamint a 2004/211/EK határozat I. mellékletének az élő lófélék, továbbá a lófélék spermájának, petesejtjeinek és embrióinak az Unióba történő behozatalára feljogosított harmadik országok és azok részei jegyzékében a Kínára és Mexikóra vonatkozó bejegyzések tekintetében történő módosításáról
      
         
            (az értesítés a C(2017) 128. számú dokumentummal történt)
         
      
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a 90/425/EGK irányelv (1) A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre és különösen annak 17. cikke (3) bekezdésének a) pontjára,
      tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 12. cikke (1) és (4) bekezdésére, valamint 19. cikkének bevezető mondatára, továbbá a) és b) pontjára,
      mivel:
      
                  (1)
               
               
                  A 2009/156/EK irányelv megállapítja az élő lófélék Unióba történő behozatalára irányadó állat-egészségügyi feltételeket. Az irányelv értelmében lófélék Unióba történő behozatala csak olyan harmadik országokból engedélyezett, amelyekben teljesülnek bizonyos állat-egészségügyi követelmények.
               
            
                  (2)
               
               
                  A 93/195/EGK bizottsági határozat (3) a törzskönyvezett lovak lóversenyre, lovassportrendezvényekre vagy kulturális eseményekre történt ideiglenes kivitele utáni Unióba történő újrabehozatalához szükséges egészségügyi bizonyítványmintákat határoz meg. A fenti határozat II. mellékletében szereplő állat-egészségügyi bizonyítványminta többek között azt írja elő, hogy 30 napot meg nem haladó időtartamú ideiglenes kivitel esetében a törzskönyvezett ló, attól kezdve, hogy elhagyta az Uniót, csak abban a harmadik országban lehetett, amelyből az Unióba történő újrabehozatala a bizonyítvány szerint engedélyezett, vagy olyan harmadik országban, amely az említett határozat I. melléklete szerint ugyanabba az egészségügyi csoportba tartozik.
               
            
                  (3)
               
               
                  Az LG Global Champions Tour lovas eseményei a Fédération Equestre Internationale égisze alatt Miamiban (Egyesült Államok), valamint Mexikóvárosban és vonzáskörzetében (Mexikó) 2017. március 30. és április 30. között kerülnek megrendezésre.
               
            
                  (4)
               
               
                  Az LG Global Champions Tour Egyesült Államokban és Mexikóvárosban tartott eseményeit kísérő állatorvosi felügyelet jelentős mértékét figyelembe véve külön állat-egészségügyi és állatorvosi bizonyítványokra vonatkozó feltételeket lehet meghatározni az érintett lovaknak az említett lovas eseményekre történő, legfeljebb 30 napos ideiglenes kivitele utáni, Unióba történő újrabehozatala tekintetében.
               
            
                  (5)
               
               
                  A 93/195/EGK határozatot módosítani kell a lóverseny, lovassportrendezvények vagy kulturális események céljára szánt törzskönyvezett lovaknak az LG Global Champions Tour-on Miamiban és Mexikóvárosban való részvétel céljából történő ideiglenes kivitele utáni, 2017. március 30-tóláprilis 30-ig az Unióba történő újrabehozatala engedélyezése céljából, valamint azért, hogy az ilyen törzskönyvezett lovak számára előírt egészségügyi bizonyítványmintáról rendelkezzen.
               
            
                  (6)
               
               
                  A 93/195/EGK határozatot ezért ennek megfelelően módosítani kell.
               
            
                  (7)
               
               
                  A 2004/211/EK bizottsági határozat (4) létrehozza a tagállamok által a lófélék, továbbá a lófélék spermájának, petesejtjeinek és embrióinak behozatalára feljogosított harmadik országoknak és – amennyiben a régiókba sorolás alkalmazandó – azok részeinek jegyzékét, valamint feltünteti az ilyen behozatalokra alkalmazandó egyéb feltételeket. Ezt a jegyzéket a 2004/211/EK határozat I. melléklete tartalmazza.
               
            
                  (8)
               
               
                  A Nemzetközi Lovas Szövetség (Fédération Equestre Internationale, FEI) égisze alatt, a bajnokok világturnéja (Global Champions Tour) keretében 2014-ben, 2015-ben és 2016-ban rendezett, 30 napig tartó lovassportrendezvény lebonyolítása érdekében az illetékes kínai hatóságok Sanghaj térségének lóbetegségektől mentes körzetként történő elismerését kérelmezték.
               
            
                  (9)
               
               
                  A kínai hatóságok által adott tájékoztatás és garanciák figyelembevételével, valamint annak érdekében, hogy korlátozott ideig lehetőség nyíljon törzskönyvezett lovak ideiglenes kivitel utáni, a 93/195/EGK határozat követelményeinek megfelelő, Kína területének egy részéről az Unióba történő újrabehozatalára, a Bizottság elfogadta a 2014/127/EU (5), az (EU) 2015/557 (6) és az (EU) 2016/361 (7) végrehajtási határozatot, amelyek ideiglenes jelleggel jóváhagyták Kína CN-2 körzetét.
               
            
                  (10)
               
               
                  A Nemzetközi Lovas Szövetség égisze alatt, a bajnokok világturnéja keretében 2017-ben rendezendő lovassportrendezvény lebonyolítása érdekében az illetékes kínai hatóságok kérelmezték a CN-2 körzet lóbetegségektől mentes körzetként történő elismerését. Tekintve, hogy a lovassportrendezvényt a 2014-ben, 2015-ben és 2016-ban alkalmazottakkal megegyező állat-egészségügyi és karanténfeltételek mellett ismétlik meg, e körzet ideiglenes jelleggel történő jóváhagyása érdekében helyénvaló ennek megfelelően kiigazítani a 2004/211/EK határozat I. mellékletében szereplő táblázat 15. oszlopában a CN-2 körzetre vonatkozó dátumot.
               
            
                  (11)
               
               
                  mivel Mexikóváros és vonzáskörzete nagy magasságban fekvő régió, ahol a hólyagos szájgyulladás vagy a lovak venezuelai agy- és gerincvelő-gyulladásának bizonyos altípusai vonatkozásában a vektorok általi átvitel kockázata csekély, a lóverseny, lovassportrendezvények és kulturális események céljára szánt törzskönyvezett lovaknak a Mexikóvárosba és vonzáskörzetébe – mint a lovak venezuelai agy- és gerincvelő-gyulladásától több mint két éve mentes régióba – való, 30 napot meg nem haladó időtartamú ideiglenes kivitelét követően az Unióba történő újrabehozatalát a 2017. március 30. és 2017. április 30. közötti időszakban engedélyezni kell. A 2004/211/EK határozat I. mellékletében a Mexikóra vonatkozó bejegyzést módosítani kell.
               
            
                  (12)
               
               
                  A 2004/211/EK határozatot ezért ennek megfelelően módosítani kell.
               
            
                  (13)
               
               
                  Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A HATÁROZATOT:
      1. cikk
      A 93/195/EGK határozat a következőképpen módosul:
      
                  1.
               
               
                  Az 1. cikkben az utolsó franciabekezdés helyébe a következő szöveg lép:
                  
                              „—
                           
                           
                              az LG Global Champions Tour lovas eseményein vettek részt Miamiban (Egyesült Államok) és Mexikóvárosban (Mexikó), valamint megfelelnek az e határozat X. mellékletében meghatározott egészségügyi bizonyítványminta szerinti egészségügyi bizonyítványban rögzített követelményeknek.”
                           
                        
            
                  2.
               
               
                  A X. melléklet helyébe e határozat I. mellékletének szövege lép.
               
            2. cikk
      A 2004/211/EK határozat I. melléklete e határozat II. mellékletének megfelelően módosul.
      3. cikk
      Ennek a határozatnak a tagállamok a címzettjei.
      
         Kelt Brüsszelben, 2017. január 18-án.
         
            
               a Bizottság részéről
            
            Vytenis ANDRIUKAITIS
            
               a Bizottság tagja
            
         
      
      
         (1)  HL L 268., 1992.9.14., 54. o.
      
      
         (2)  HL L 192., 2010.7.23., 1. o.
      
      
         (3)  A Bizottság 93/195/EGK határozata (1993. február 2.) a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról (HL L 86., 1993.4.6., 1. o.).
      
         (4)  A Bizottság 2004/211/EK határozata (2004. január 6.) a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
      
         (5)  A Bizottság 2014/127/EU végrehajtási határozata (2014. március 7.) a 2004/211/EK határozat I. mellékletének az élő lófélék és ezek spermájának, petesejtjének és embriójának az Európai Unióba történő behozatala tekintetében engedélyezett harmadik országok és országrészek jegyzékében a Kínára vonatkozó bejegyzés tekintetében történő módosításáról (HL L 70., 2014.3.11., 28. o.).
      
         (6)  A Bizottság (EU) 2015/557 végrehajtási határozata (2015. március 31.) a 2004/211/EK határozat I. mellékletének az élő lófélék és ezek spermájának, petesejtjének és embriójának az Európai Unióba történő behozatala tekintetében engedélyezett harmadik országok és országrészek jegyzékében a Kínára vonatkozó bejegyzés tekintetében történő módosításáról (HL L 92., 2015.4.8., 107. o.).
      
         (7)  A Bizottság (EU) 2016/361 végrehajtási határozata (2016. március 10.) a 2004/211/EK határozat I. mellékletének az élő lófélék és ezek spermájának, petesejtjének és embriójának az Európai Unióba történő behozatala tekintetében engedélyezett harmadik országok és országrészek jegyzékében a Kínára vonatkozó bejegyzés tekintetében történő módosításáról (HL L 67., 2016.3.12., 57. o.).
      
         I. MELLÉKLET
         
            
               „X. MELLÉKLET
               Szövege kép
               
                  EGÉSZSÉGÜGYI BIZONYÍTVÁNY
                  törzskönyvezett lovaknak a Miamiban, illetve Mexikóvárosban és vonzáskörzetében rendezett sportrendezvények céljára az Amerikai Egyesült Államokba és Mexikóba történő, 30 napot meg nem haladó időtartamú ideiglenes kivitelét követő, az Európai Unió területére való újrabehozatalához
                  A bizonyítvány száma:
                  Konkrét esemény:
                  Részvétel az LG Global Champion Touron Miamiban (Amerikai Egyesült Államok), valamint Mexikóvárosban és vonzáskörzetében (Mexikó)
                  Feladó harmadik ország: Mexikó (3)/Amerikai Egyesült Államok (3)
                  Felelős minisztérium: (minisztérium megnevezése)
                  I. A ló azonosító adatai
                  a) Az azonosító okmány száma:
                  b) Érvényesítette:
                  (az illetékes hatóság megnevezése)
                  II. A ló származási adatai
                  A lovat
                  feladási helyről
                  rendeltetési helyre szállítják
                  a(z)
                  (járat száma) légi járattal.
                  A feladó neve és címe:
                  A címzett neve és címe:
                  III. Egészségügyi információk
                  Alulírott igazolom, hogy a fent leírt ló megfelel az alábbi követelményeknek:
                  a) olyan harmadik országból érkezik, ahol az alábbi betegségek bejelentése kötelező: afrikai lópestis, tenyészbénaság, takonykór, lóencephalomyelitis (annak minden típusa, beleértve a lovak venezuelai járványos agy- és gerincvelő-gyulladását is), ló fertőző kevésvérűsége, fertőző hólyagos szájgyulladás, veszettség, lépfene;
                  b) a mai napon végzett vizsgálat során betegségre utaló klinikai tüneteket nem mutatott (1);
                  c) nem jelölték ki kényszervágásra fertőző vagy ragályos betegség megszüntetésére irányuló nemzeti program keretében;
                  d) a harmadik országba, illetve az uniós jogszabályok szerinti, hivatalos területi régiókba sorolás esetén a harmadik ország területének egy részére történt bevitele óta (2), a lóversenyek idejét leszámítva, állatorvosi felügyelet alatt álló telephelyeken, külön istállóban tartották, alacsonyabb egészségügyi állapotú lóféléktől elkülönítve;
                  e) olyan harmadik ország területéről, illetve az uniós jogszabályok szerinti, hivatalos területi régiókba sorolás esetén valamely harmadik ország azon részéről érkezik, ahol:
                  i. lovak venezuelai járványos agy- és gerincvelő-gyulladása az utóbbi két évben nem fordult elő;
                  ii. tenyészbénaság az utóbbi hat hónapban nem fordult elő;
                  iii. takonykór az utóbbi hat hónapban nem fordult elő;
               
               Szövege kép
               
                  f) nem olyan harmadik ország területéről vagy területrészéről érkezik, amely az uniós jogszabályok szerint afrikai lópestissel fertőzöttnek minősül;
                  g) nem olyan telephelyről érkezik, amely állat-egészségügyi okok miatt zárlat alatt állt, és nem került érintkezésbe olyan telephelyről származó lófélékkel, amely állat-egészségügyi okok miatt zárlat alatt állt a következő feltételek mellett:
                  i. ha a telephelyről nem távolították el az összes, az itt felsorolt fertőzések közül egyre vagy többre fogékony fajokhoz tartozó állatot, a zárlat időtartama:
                  — lovak járványos agy- és gerincvelő-gyulladása esetén hat hónap attól a naptól számítva, amikor a megbetegedett lóféléket levágták vagy eltávolították a telephelyről,
                  — fertőző kevésvérűség esetén az az időtartam, amíg az összes fertőzött állat levágását követően a többi állaton kétszeri, három hónapos időközzel elvégzett Coggins-próba negatív eredményt nem adott,
                  — veszettség esetén az utolsó regisztrált esettől számított egy hónap,
                  — lépfene esetén az utolsó regisztrált esettől számított 15 nap.
                  ii. ha a telephelyen a fertőzésre fogékony fajokhoz tartozó összes állatot levágták vagy eltávolították, akkor a zárlat időtartama 30 nap attól a naptól számítva, amelyen az állatokat levágták vagy eltávolították és a helyiségeket kitakarították és fertőtlenítették, kivéve a lépfenét, amely esetében a zárlat időtartama 15 nap;
                  h) olyan telephelyről származik, amely
                  i. vagy nem állt hólyagos szájgyulladás miatt zárlat alatt, és az állat nem került érintkezésbe olyan telephelyről származó lófélékkel, amely az elmúlt hat hónap során ebből az okból kifolyólag zárlat alatt állt (3); vagy
                  ii. a szállítást megelőző 30 nap során nem szenvedett hólyagos szájgyulladásban, és az állat a szállítást megelőző 30 nap során védettséget élvezett a kórokozót átvivő rovarokkal szemben, és az alábbi egészségügyi vizsgálatok valamelyikét a rovaroktól védett időszak kezdetétől számított legalább 21. napon vagy azután vett vérmintán elvégezték:
                  — negatív eredményt adó vírusneutralizációs teszt 1:12 arányú szérumhígítás mellett(3),
                  — az Állat-egészségügyi Világszervezet (OIE) által kiadott „A diagnosztikai tesztek és állati vakcinák kézikönyve” 2.1.19. fejezetének B(2) pontja szerint elvégzett és negatív eredményt adó szerológiai próba (3);
                  i.) legjobb tudomásom szerint az e nyilatkozat kiállítását megelőző 15 napon belül az állat nem került kapcsolatba fertőző vagy ragályos betegségben szenvedő lófélékkel.
                  IV. Tartózkodási helyre és karanténra vonatkozó információk:
                  a) A ló Mexikó (3)/az Amerikai Egyesült Államok (3) területére -án/-én (dátum) (4) lépett be.
                  b) A ló az Európai Unió egyik tagállamából vagy Mexikóból (3)/az Amerikai Egyesült Államokból (3) érkezett Mexikóba (3)/az Amerikai Egyesült Államokba (3).
                  c) A rendelkezésre álló információk szerint a ló folyamatosan nem tartózkodott 30 napot vagy annál többet az Európai Unió területén kívül, beleértve a bizonyítvány szerinti tervezett visszatérés napját, és amióta elhagyta az Európai Uniót, nem tartózkodott Mexikón vagy az Amerikai Egyesült Államokon kívül.
                  V. A lovat olyan szállító járműben szállítják, amelyet a berakást megelőzően kitakarítottak, és a feladó harmadik országban hivatalosan elfogadott fertőtlenítőszerrel fertőtlenítettek, valamint amelyből ürülék, alom és takarmány a szállítás során nem szóródhat ki.
               
               Szövege kép
               
                  VI. Ez a bizonyítvány 10 napig érvényes.
                  Dátum
                  Hely
                  A hatósági állatorvos pecsétje és aláírása (1)
                  Név nyomtatott nagybetűvel és beosztás.
                  (1) A bélyegző és az aláírás színének különböznie kell a nyomtatvány szövegének a színétől.
                  (1) A bizonyítványt a ló Európai Unióba való feladásához történő berakodásának napján vagy a berakodást megelőző utolsó munkanapon kell kiállítani.
                  (2) A Bizottság 2004/211/EK határozata (2004. január 6.) a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
                  (3) A nem kívánt rész törlendő.
                  (4) Írja be a belépés dátumát (éééé.hh.nn.).
               ”
         
      
      
         II. MELLÉKLET
         A 2004/211/EK határozat I. mellékletében szereplő táblázat az alábbiak szerint módosul:
         
                     1.
                  
                  
                     A Kína CN-2 körzetére vonatkozó sor 15. oszlopában az „Érvényes 2016. április 15-től2016. május 15-ig” szavak helyébe a következő szöveg lép: „Érvényes 2017. április 20-tól2017. május 20-ig”.
                  
               
                     2.
                  
                  
                     A Mexikó MX-1 körzetére vonatkozó sor 15. oszlopában az „Érvényes 2016. március 30-tól2016. április 30-ig” szavak helyébe a következő szöveg lép: „Érvényes: 2017. március 30-tóláprilis 30-ig.”